钦定古今图书集成/明伦汇编/氏族典/第489卷 > 《廖用贤尚友录》 > 华谭
## 钦定古今图书集成/明伦汇编/氏族典/第489卷 > 《廖用贤尚友录》 > 华谭

按《晋书华谭传》：“谭字令思，广陵人也。祖融，吴左将军，
录尚书事。父谞，吴黄门郎。谭好学有口辩。太康中，刺
史嵇绍举谭秀才，除侍中，迁太子舍人、本国中正，以
母忧去职。服阕，为鄄城令，以父墓毁，去官。寻除尚书
郎。永宁初，出为郏令。于时兵乱之后，境内饥馑，谭倾
心抚恤，甚有政绩。再迁庐江内史，与上司忤，刺史刘”
陶，因法收谭，下寿阳狱，镇东将军周馥理而出之。建
兴初，元帝命为镇东军谘祭酒。建武初，授秘书监。自
负宿名，怏怏不得志。及王敦作逆，谭疾甚，不能入省坐免，卒。